خواتین اور بچوں کی ترقیات کی وزارت
مائی گو کے تعاون سے خواتین و اطفال بہبود کی وزارت نے سائنس کے شعبہ میں سرگرم خواتین کے تعلق سے جشن منانے کے لیے آن لائن مہم کا آغاز کیا
نئی دہلی، 15فروری-2021 : بین الاقوامی خاتون سائنس دن کے موقع پر سائنس اور ٹیکنالوجی میں اہم رول ادا کرنے والی خواتین اور لڑکیوں پر ، الیکٹرانکس اور اطلاعاتی ٹیکنالوجی کی وزارت نے وزارت تعلیم اور مائی گو کے ساتھ مل کر اس شعبہ میں آنے والی خواتین کے تعلق سے جشن منانے کے لیے ایک آن لائن مہم کا آغاز کیا۔ جنہوں نے سائنس ٹیکنالوجی انجینئرنگ و ریاضی یعنی ایس ٹی ای ایم کے شعبہ میں اپنے لیے ایک مقام پیدا کیا ہے اور ایس ٹی ای ایم میں اہلیت حاصل کرنے اور قومی تعمیر میں تعاون کرنے کی خواہش رکھنے والی لڑکیوں کی بھی حوصلہ افزائی کی گئی ہے۔ یہ مہم ملک بھر میں ہماری ان نوجوان لڑکیوں کا اعزاز کرتی ہے، جنہوں نے ریاضی اور سائنس کے نصاب میں اچھی کارکردگی کا مظاہرہ کیا ہے اور آنے والے دنوں میں ہمیں باعث افتخار بنانے والے ان سائنس ، ٹیکنالوجی انجینئرنگ اور ریاضی کے ستاروں / ایس ٹی ای ایم اسٹارس کی حوصلہ افزائی کرتی ہے۔ یہ پہل وزیر اعظم جناب نریندر مودی کے اس نظریے کے عین مطابق ہے، کہ اسکولی بچوں میں فکر اور اختراعات کی صلاحیتوں کا بیج بونے سے ہماری مجموعی اختراعات کی بنیاد میں وسعت آتی ہے۔
22 دسمبر 2015 کو اقوام متحدہ کی جنرل اسمبلی کی تجویز کے ذریعہ سائنس کے شعبہ میں خواتین اور لڑکیوں کا بین الاقوامی دن 11 فروری منتخب کیا گیا ہے۔ یہ دن سائنس اور ٹیکنالوجی میں خواتین اور لڑکیوں کے اہم رول کو شناخت دیتا ہے۔ اس دن کا مقصد خوتین اور لڑکیوں کے لیے سائنس میں حصہ داری کے لیے مکمل اور یکساں رسائی کو بڑھاوا دینا ہے۔
صنفی مساوات کو لے کر بیداری میں اضافہ کرنے میں وزیر اعظم جناب نریندر مودی ہمیشہ ہی سب سے آگے رہیں۔ انہوں نے اس سے قبل خواتین کو بااختیار بنانے سے کہیں اوپر اٹھ کر ‘ خواتین کی قیادت میں ترقی ’ کی حمایت کی۔
جب بھی صحیح وقت اور پلیٹ فارم مہیا کیا جاتا ہے، خواتین نے ہمیشہ سماج کی ترقی اور ہمارے خوابوں کے ہندوستان کی تعمیر کے لیے کچھ بڑا کرنے میں اپنے جوش اور صبر کا مظاہرہ کیا ۔ انہوں نے ہمیشہ اپنے دیے گئے شعبوں میں اعلیٰ کارکردگی کا مظاہرہ کرکے اپنی صلاحیت ثابت کی ہے۔ پدم شری ڈاکٹر کے جانکی امل، آنندی بائی جوشی، ڈاکٹر سشاما، پانی گڑھی ہوں یا ہماری کوئی دوسری خاتون سائنسداں ہوں جو اپنے سائنسی منصوبوں اور مشن کو کامیابی سے سنبھال رہی ہے،خواتین نے ہمیشہ ہمارے ملک کے لیے قابل فخر کام کیا ہے۔
سائنس ٹیکنالوجی انجنئرنگ اور ریاضی کے شعبے میں نوجوان لڑکیوں کو مزید آگے بڑھانے اور حوصلہ افزائی کے لیے حکومت ان شعبوں میں خواتین کا فیصد بڑھانے کی سمت میں لگاتار کام کر رہی ہے، جس میں نوجوان لڑکیوں کو اسکول کے بعد سے ہی اعلیٰ تعلیم کے لیے سائنس ٹیکنالوجی انجینئرنگ وریاضی یعنی ایس ٹی ای ایم نصاب کو چننے کے لیے ان کی حوصلہ افزائی پر توجہ مرکوز کی جارہی ہے۔ اس طرح لڑکیوں اور خواتین کو کیا کرنا چاہئے ، اس موضوع پر روایتی اعتقاد والی چلن کو ڈھا دیا گیا ہے۔ مہم کے تحت شہری ایک ذاتی کارڈ کے توسط سے اپنی ریاست / ضلع کے سائنس ٹیکنالوجی، انجنئرنگ وریاضی نصاب کے نوجوان ستارے / ایس ٹی ای ایم اسٹار کو مبارکباد دے سکتے ہیں اور انہیں ان موضوعات کو آگے بڑھانے کے لیے حوصلہ بھی دے سکتے ہیں، جو کسی ملک کی ترقی کے لیے اہم ہے۔ 700 سے زیادہ ایسے سائنس ٹیکنالوجی انجنئرنگ اور ریاضی کے موضوعات کے ستاروں کا مائی گو پر حوالہ دیا گیا ہے۔
https://mygov.in/stem-star پر جائیں اور سوشل میڈیا پر #WomenInScience کے توسط سے ذاتی کارڈ ساجھا کرکے ہمارے مستقبل کے سپر اسٹارس کی ستائش کریں۔
۔۔۔۔۔۔۔۔۔۔۔
ش ح۔ ج ق۔ع ح
U- 1567
(Visitor Counter : 88